CELEX: 32017D1525
Language: bg
Date: 2017-09-04 00:00:00
Title: Решение (ЕС) 2017/1525 на Комисията от 4 септември 2017 година за изменение на Решение 2014/256/ЕС с цел удължаване на срока на валидност на екологичните критерии за присъждане на знака за екомаркировка на ЕС по отношение на изделия от преработена хартия (нотифицирано под номер С(2017) 5948) (Текст от значение за ЕИП. )

6.9.2017   
            
            
               BG
            
            
               Официален вестник на Европейския съюз
            
            
               L 230/28
            
         РЕШЕНИЕ (ЕС) 2017/1525 НА КОМИСИЯТА
   от 4 септември 2017 година
   за изменение на Решение 2014/256/ЕС с цел удължаване на срока на валидност на екологичните критерии за присъждане на знака за екомаркировка на ЕС по отношение на изделия от преработена хартия
   
      
         (нотифицирано под номер С(2017) 5948)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 66/2010 на Европейския парламент и на Съвета от 25 ноември 2009 г. относно екомаркировката на ЕС (1), и по-специално член 8, параграф 3, буква в) от него,
   след консултация със Съвета по екомаркировка на Европейския съюз,
   като има предвид, че:
   
               (1)
            
            
               Срокът на валидност по Решение 2014/256/ЕС на Комисията (2) изтича на 2 май 2017 г.
            
         
               (2)
            
            
               Направена е оценка, която потвърждава адекватността и целесъобразността на сегашните екологични критерии, както и на свързаните с тях изисквания за оценка и проверка, определени с Решение 2014/256/ЕС. Поради това Решение 2014/256/ЕС следва да бъде съответно изменено.
            
         
               (3)
            
            
               Мерките, предвидени в настоящото решение, са в съответствие със становището на комитета, учреден с член 16 от Регламент (ЕО) № 66/2010,
            
         ПРИЕ НАСТОЯЩОТО РЕШЕНИЕ:
   Член 1
   Член 4 от Решение 2014/256/ЕС се заменя със следното:
   
      „Член 4
      Екологичните критерии за продуктовата група „изделия от преработена хартия“ и свързаните с тях изисквания за оценка и проверка са валидни до 31 декември 2020 г.“
   
   Член 2
   Адресати на настоящото решение са държавите членки.
   
      Съставено в Брюксел на 4 септември 2017 година.
      
         
            За Комисията
         
         Karmenu VELLA
         
            Член на Комисията
         
      
   
   
      (1)  ОВ L 27, 30.1.2010 г., стр. 1.
   
      (2)  Решение 2014/256/ЕС на Комисията от 2 май 2014 г. за установяване на екологични критерии за присъждане на екомаркировката на ЕС по отношение на изделия от преработена хартия (ОВ L 135, 8.5.2014 г., стр. 24).